open-index/open-wikipedia-markdown huggingface dataset:
Roland Garros

**French Open**, poznat i kao **Roland Garros** ili **Otvoreno prvenstvo Francuske (u tenisu)** () jest teniski turnir u Parizu, koji spada u seriju Grand Slam turnira.

Tradicionalno se održava u drugoj polovini maja i početkom juna. Drugi je Grand Slam u sezoni (poslije Australian Opena, a prije Wimbledona). (Izuzetak su bile 1946. i 1947, kad je održan nakon Wimbledona zbog posljedica Drugog svjetskog rata, i 2020, kad je premješten na kraj septembra i početak oktobra, tj. nakon US Opena, zbog pandemije COVID-a 19.)

## Historija 
Kao turnir je počeo djelovati na državnom nivou 1891, a 1925. postao je međunarodni. Takmičenje se održavalo na travnatoj površini na jednom od dva stadiona: Racing Club de France ili Stade Français.

Za potrebe Davis Cupa 1928. novi teniski stadion izgrađen je na lokaciji zvanoj Porte d'Auteuil. Taj stadion imao je dva terena, Stadion "Roland Garros" (nazvan po francuskom pilotu iz Prvog svjetskog rata) i Stadion "Philippe Chatrier". Oba terena imala su zemljanu podlogu. Razlika u podlozi očituje se u odskoku teniske loptice, njenoj brzini (loptice su sporije), mogućnosti provjere tragova loptice i slično. Turnir se i danas igra na zemljanoj podlozi.

## Podloga 
Sporost podloge za posljedicu ima specijaliziranje pojedinih igrača za isključivo takvu podlogu (to je posebno karakteristično za Špance i Južnoamerikance). Brojne teniske legende (poput Petea Samprasa) osvojile su sve Grand Slam turnire na brzim podlogama, samo ne Roland Garros. Mnogi osvajači Roland Garrosa nikad nisu osvojili nijedan drugi Grand Slam turnir.
 
## Rekordi i zapaženi osvajači 
[mini|desno|[Stadion "Philippe Chatrier"]]
**Najviše titula od 1925. kod muškaraca:**
* Pojedinačno: Rafael Nadal: 14
* Najviše titula zaredom pojedinačno: Rafael Nadal: pet
* Parovi: Roy Emerson: šest

**Najviše titula od 1925. kod žena:**
* Sva takmičenja: Margaret Smith Court (Australija): 13 titula (pet pojedinačno, po četiri u parovima i mješovitim parovima)
* Pojedinačno: Chris Evert: sedam
* Najviše titula zaredom pojedinačno: Helen Willis Moody, Hilde Sperling i Monika Seleš: tri
* Parovi: Martina Navratilova: sedam

**Najmlađi pojedinačni osvajači**:
* Kod muškaraca: Michael Chang (1989): 17 godina i tri mjeseca
* Kod žena: Monika Seleš (1990): 16 godina i šest mjeseci

**Najstariji pojedinačni osvajači**:
* Kod muškaraca: Andrés Gimeno (1972); 34 godine i deset mjeseci
* Kod žena: Zsuzsa Körmöczy (1958): 33 godine i deset mjeseci

## Također pogledajte 
* Spisak pobjednika Roland Garrosa – pojedinačno
* Spisak pobjednika Roland Garrosa – parovi
* Spisak pobjednica Roland Garrosa – pojedinačno
* Spisak pobjednica Roland Garrosa – parovi
* Spisak pobjednika Roland Garrosa – mješoviti parovi

## Reference 
## Vanjski linkovi 
* Zvanični sajt
* Roland Garros na *France2*
* Satelitska slika terena (Google Maps]

*
Kategorija:Teniski turniri u Francuskoj
Kategorija:Grand Slam teniski turniri
Kategorija:Teniski turniri na zemlji
Kategorija:Sport u Parizu
Banovina (regija)

mini|desno|250px|Položaj regije
**Banija (stari naziv)**, odnosno Banovina (novi naziv), je regija u Hrvatskoj. Uglavnom obuhvata predjele između Une i Kupe, i od Petrove gore na jugozapad prema Dvoru na Uni.

## Historija 
U srednjem vijeku bila je u sastavu starohrvatske župe Gora ili Gorske župe. Od značajnijih naselja su se tokom historije na njenom području razvili Petrinja, Dubica, Kostajnica, Gora, Glina, Toplica (današnje Topusko), Zrin, Gvozdansko, Hrastovica, Čuntić, Klinac grad, Pecki, Vinodol, Blinja, Donji i Gornji Gradac, Pedalj, Komogovina i druga. 

Banija kao vojna oblast bila je podjeljena na dvije krajiške regimente: glinsku i petrinjsku. Ove dvije regimente nalazile su se pod vrhovnim zapovjedništvom hrvatskog bana sve od godine 1704. Otud i naziv Banija.

Predio oko Sjeničaka prema Kupi bio je nenaseljen još početkom 17. vijeka. Iako nikada nije bio konačno osvojen od Turaka, blizina granice ulijevala je strah, pa se nije niko mogao rješiti da se tu nastani. U to vrijeme u Perni postoje samo tri kuće.

## Također pogledajte 
* Geografija Hrvatske

## Vanjski linkovi 
* https://web.archive.org/web/20090116032441/http://www.matica.hr/Vijenac/vij232.nsf/AllWebDocs/opacic
Kategorija:Geografija Hrvatske
Josip Mlakić

**Josip Mlakić** (Bugojno, 1964), hrvatski i bosanskohercegovački pisac i scenarist. Rođen je 1964. u Bugojnu. Živi i radi u Gornjem Vakufu-Uskoplju. Gimnaziju je završio u Gornjem Vakufu-Uskoplju, a u Sarajevu diplomirao na Mašinskom fakultetu. Bavi se književnošću i pisanjem scenarija.

2012. godine će se po romanu *Čuvari mostova* u režiji Branka Ištvančića, snimiti igrani film, te u režiji Kristijana Milića bi trebao se 2013. snimiti igrani film. Osim toga u režiji Branka Ištvančića bi se trebao snimiti kratki film po motivima priče *Ponoćno sivo*.

### Film
* 2007. - *Živi i mrtvi (film)*  po istoimenom romanu (scenario);
* 2014. - *Most na kraju svijeta* po romanu *Čuvari mostova* (scenario);
* 2015. - *Imena višnje* (scenario);
* 2017. - *Mrtve ribe* po romanu *Mrtve ribe plivaju na leđima* (scenario);

## Nagrade 
* **2002.** - Književna nagrada V.B.Z.;
* **2003.** - Nagrada Ksaver Šandor Gjalski;
* **2008.** - Nagrada "Kočićevo pero", za roman "Tragom zmijske košuljice";.

## Prevodi
*  *Wenn sich die Nebel lichten*
*  *Živi i mrtvi*, slovensko izdanje, VBZ, Ljubljana,

## Reference 
## Vanjski linkovi 
* Zbirka pripovjedaka *Obiteljska slika* na portalu *elektronickeknjige.com*
* Roman *Živi i mrtvi* u elektronskoj formi

Kategorija:Rođeni 1964.
Kategorija:Živi ljudi
Kategorija:Biografije, Bugojno
Kategorija:Bosanskohercegovački pisci
Kategorija:Bosanskohercegovački scenaristi
Kategorija:Hrvatski pisci
Kategorija:Hrvatski scenaristi
Kategorija:Dobitnici nagrade V.B.Z.
Kategorija:Dobitnici Nagrade "Kočićevo pero"
Kategorija:Članovi HAZU
Kategorija:Dobitnici Goranove nagrade
Wesley Clark

desno|mini|180p|Wesley Clark
**Wesley Clark** (Vesli Klark) rođen 23. decembra 1944. je penzionisani general vojske Sjedinjenih Američkih Država. Kao komandant savezničkih snaga NATO-a u Evropi od 1997. do 2000. godine, Klark je komandovao NATO Operacijom Saveznička snaga za vrijeme kosovskog rata. Bio je kandidat za predsjedničku nominaciju Demokratske stranke u Americi 2004. godine, ali se povukao iz trke 11. februara. Tečno govori 4 jezika, uključujući i španski i ruski.

## Reference 
Kategorija:Vojska Sjedinjenih Američkih Država
Kategorija:Biografije, Chicago
Kategorija:Rođeni 1944.
Kategorija:Živi ljudi
.gh

**.gh** je najviši Internet domen za Ganu. *Network Computer Systems Limited* je zadužen za ovu domenu.

## Također pogledajte 
* Spisak ostalih najviših internetskih domena

## Reference 
## Vanjski linkovi 
* Spisak najviših domena, na *iana.org*.

Kategorija:Gana
G
Kongo

* Kongo (rijeka), rijeka u Africi
* Dvije države u Africi:
** Demokratska Republika Kongo, prijašnji Kongo-Slobodna Država, Belgijski-Kongo, Kongo (Kinshasa) ili Zair (Zaïre)
** Republika Kongo, također Kongo (Brazzaville) ili Francuski-Kongo
General

**General** je oficirski čin visokog vojnog ranga. Ovaj termin se koristi gotovo u svakoj zemlji svijeta.

U mnogim zemljama postoje različiti stupnjevi generalskog čina (naprimjer u Armiji RBiH je postojao *brigadni general*, *armijski general* itd.), što predstavlja najviše oficirske činove jedne vojske. Ipak u nekim zemljama postoje i oficirski činovi višeg ranga od generala, kao npr. maršal.

General je historijski gledano armijski čin, ali se često koristi i u vazdušnim snagama. U većini mornarica svijeta, ekvivalent činu generala je čin admirala.

Upotreba čina generala je započela u 17. vijeku u vrijeme organizovanja profesionalnih armija. U početku se general koristio kao sufiks postojećim činovima, naprimjer *pukovnik general*, *kapetan general*, u cilju razlikovanja najznačajnijih vojnih oficira jedne vojske.

## Reference 
## Vanjski linkovi 
Kategorija:Činovi u vojsci
Ministarstvo unutrašnjih poslova Republike Bosne i Hercegovine

**Ministarstvo unutrašnjih poslova Republike Bosne i Hercegovine** (*MUP RBiH*) bilo je osnovno ministarstvo zaduženo za rad policije Republike Bosne i Hercegovine prije i za vrijeme rata u Bosni i Hercegovini. Dejtonskim sporazumom nadležnost ministarstva je podjeljeno entitetima i kantonalnim ministarstvima u Federaciji Bosni i Hercegovini.

## Spisak ministara
## Napomene 
## Također pogledajte 
* Ministarstvo unutrašnjih poslova Federacije Bosne i Hercegovine
* Ministarstvo unutrašnjih poslova Republike Srpske

## Reference 
Kategorija:Institucije Republike Bosne i Hercegovine
Srpska dobrovoljačka garda

mini|250px|Zastava Srpske dobrovoljačke garde
**Srpska dobrovoljačka garda** (*Arkanovi tigrovi*), je bila dobrovoljna paravojna formacija iz Srbije.

Gardu je osnovalo 11. oktobra 1990. 20 dobrovoljaca, uglavnom navijača FK Crvena Zvezda, predvođenih Željkom Ražnatovićem zvanim Arkan. Štab Garde i Centar za obuku, su se nalazili u Erdutu, u istočnoj Slavoniji, Hrvatska. Jedinica je bila operativno aktivna za vrijeme rata u Hrvatskoj kao i tokom sukoba u Bosni i Hercegovini. Arkan je optužen 1997. od strane Međunarodnog krivičnog tribunala za bivšu Jugoslaviju zbog komandovanja Gardom pošto je jedinica, po navodima optužbe, odgovorna za brojne zločine protiv čovječnosti, ozbiljno kršenje Ženevske konvencije i zakona i običaja rata.

Željko Ražnatović je bio dio srpskog podzemlja, po nekim izvorima i glavni čovjek, i to je vjerovatna pozadina njegove likvidacije 15. januara 2000. u Beogradu. Poslije njegove smrti niko od pripadnika jedinice nije optužen za ratne zločine.

## Također pogledajte 
* Rat u Hrvatskoj
* Rat u Bosni i Hercegovini
* Željko Ražnatović

Kategorija:Srpske paravojne formacije
Kategorija:Rat u Bosni i Hercegovini
Kategorija:Srpski nacionalizam u Bosni i Hercegovini
Konstruktivna stereometrija

Za 3D objektno prikazivanje u računarskoj grafici se često koristi *CSG*. **Konstruktivna stereometrija** (engl.*Constructive Solid-Geometry - CSG*) je tehnika za modeliranje geometrijskih tijela koja stvara novi objekat od dva trodimenzionalna objekta koristeći skup naredbi. Radnje koje se pri tome koriste su unija, presjek i razlika.

CSG aplikacija počinje sa skupom trodimenzionalnih objekata nazvanih CSG osnove (engl. *CGS primitives*), kao što su piramida, cilindar, sfera, blok itd. Sa interaktivnim CSG paketom(aplikacijom) možemo odabrati neku od operacija (unija, presjek, razlika) i primijeniti je na dvije osnove da bismo dobili novi objekat, koji predstavlja kombinaciju prijašnja dva. Njega možemo opet kombinovati sa nekim već postojećim i tako dalje, sve dok ne dobijemo željeni geometrijski oblik. Ovako napravljen objekat je predstavljen pomoću binarnog drveta (engl. *binary tree*).

Ray Casting metoda se obično koristi za uvođenje *Constructive Solid-Geometry* operacija kada je objekt opisan sa geometrijskim granicama (engl. *boundary representation*).
Pomoću Ray Castinga se sa tzv. *firing plane* ispaljuju zrake na objekte u sceni koje želimo modelirati. Tačke presjeka zraka sa svakom pojedinom površinom se određuju, a objekti prema svojoj udaljenosti sređuju. Ograničavanje površine za kompozitni objekat (onaj koji želimo dobiti) je data u zavisnosti od operacije koju primjenjujemo. Za operaciju unije, novi volumen je kombinovana unutrašnjost okupirana sa oba objekta.

## Operacije 
## Reference 
## Vanjski linkovi 
Kategorija:3D računarska grafika
AC/DC

mini|desno|200p|AC/DC
**AC/DC** je hard rock bend koji je nastao 1973. godine u Sydneyu, Australija. Grupa se može podijeliti na dva razdoblja (dva različita vokala): Bon Scott (1973.-1980.) i Brian Johnson (1980.-?). Ostali članovi benda su: Angus i Malcolm Young (obojica gitaristi), Phill Rudd (bubnjar) i Mark Evans (basist). **AC/DC** je do sada prodao oko 150 miliona albuma širom svijeta. Album Back in Black prodan je u više od 42 miliona primjeraka što ga čini 2. najprodavanijim albumom svih vremena poslije Michaela Jacksona i njegovog albuma Thriller.

### Članovi 
* Brian Johnson-vokal
* Angus Young-solo gitara
* Malcolm Young-ritam gitara i bek-vokal
* Cliff Williams-bas-gitara i bek-vokal
* Phil Rudd-bubnjevi

## Gallery 

Image:Madrid-acdc 12.JPG
Image:Madrid-acdc 20.JPG
Image:Madrid-acdc 38.JPG
Image:Madrid-acdc 56.JPG

### Albumi 
* 1975: *High Voltage (Australia)*
* 1976: *T.N.T. (Australia)*
* 1976: *High Voltage*
* 1976: *Dirty Deeds Done Dirt Cheap (Australia)*
* 1976: *Dirty Deeds Done Dirt Cheap*
* 1977: *Let There Be Rock (Australia)*
* 1977: *Let There Be Rock*
* 1978: *Powerage*
* 1979: *Highway to Hell*
* 1980: *Back in Black*
* 1981: *For Those About to Rock We Salute You*
* 1983: *Flick of the Switch*
* 1984: '''74 Jailbreak*
* 1985: *Fly on the Wall*
* 1986: *Who Made Who*
* 1988: *Blow Up Your Video*
* 1990: *The Razor's Edge*
* 1995: *Ballbreaker*
* 1997: *Bonfire*
* 2000: *Stiff Upper Lip*
* 2008: *Black Ice*
* 2014: *Rock or Bust*
*2020: *Power Up''

## Reference 
## Vanjski linkovi 
* Zvanična webstranica
* AC/DC na Balkanrock.com

Kategorija:Rok-grupe
267 Tirza

**267 Tirza** jest tipičan asteroid iz Glavnog asteroidnog pojasa.
Obilazi oko Sunca i uglavnom se kreće između orbita Marsa i Jupitera.
To je jako tamni asteroid spektralne klase D i U.

Otkrio ga je Auguste Charlois 27. maja, 1887. godine u Nici, a imenovan je po Tirzahi, ženskom liku iz Biblije.

## Reference 
## Vanjski linkovi 
* Baza podataka o tijelima u Asteroidnim orbitama
* [Podaci o otkrićima minornih planeta (tijela u Sunčevom sistemu(https://bs.wikipedia.org/wiki/Sun%C4%8Dev_sistem))]
* Baza podataka o svjetlosnim putanjama Asteroida

Kategorija:Asteroidi
Joseph John Thomson

Sir **Joseph John Thomson** bio je britanski fizičar.

Istaknuo se po otkrićima iz područja elektrovodljivosti plinova. Mjereći odnos mase i naboja čestica otkrio je da čestice u katodnim zrakama imaju i hiljadu puta manju masu od bilo kojeg poznatog atoma. Razradio je i teoriju kretanja nabijenih čestica u električnom i magnetnom polju i primijenio je za separiranje različitih vrsta čestica iz smjese plinova kod kanalnih zraka.

Dobitnik Nobelove nagrade za fiziku 1906. kao priznanja za velike zasluge u teoretskim i eksperimentalnim otkrićima o prolaženju elektriciteta kroz razrijeđene plinove. Bio je predsjednik Kraljevskog društva u Londonu od 1915. do 1920. Zanimljivo je pridodati da mu je jedini sin George također dobitnik Nobelove nagrade za fiziku 1937. za eksperimentalno otkriće difrakcije elektrona u kristalima.

## Reference 
## Vanjski linkovi
* otkriće elektrona 
* Nobelova Nagrada za fiziku 1906.
* Annotated bibliography for Joseph J. Thomson from the Alsos Digital Library for Nuclear Issues
* Essay on Thomson life and religious views
* The Cathode Ray Tube site
* Nobel Prize acceptance lecture (1906)
* Thomson's discovery of the isotopes of Neon
* Thomson Building Opening – The Leys School, Cambridge (1927)
* Photos of some of Thomson's remaining apparatus at the Cavendish Laboratory Museum
* [Scerri, E.R. (2007). The Periodic Table, Its Story and Its Significance. Oxford University Press,. . http://www.us.oup.com/us/catalog/general/subject/Chemistry/?view=usa&ci=9780195305739 ]

Kategorija:Rođeni 1856.
Kategorija:Umrli 1940.
Kategorija:Biografije, Manchester
Kategorija:Britanski fizičari
Kategorija:Eksperimentalni fizičari
Kategorija:Članovi Kraljevskog društva
Kategorija:Dobitnici Nobelove nagrade za fiziku
Vremenska dilatacija

**Vremenska dilatacija** je posljedica Lorentzovih transformacija, a pojavljuje se kad posmatrač posmatra sat koji se kreće u odnosu na njega i vidi da je on sporiji nego kad miruje.

## Fizikalna situacija 
800px

Na slici lijevo je dat primjer tzv. *svjetlosnog sata* u mirovanju: to je sat koji se sastoji od dva ogledala od kojih se odbija zraka svjetlosti. Ako je udaljenost među ogledalima *d*, onda je period svjetlosnog sata

\tau=2\frac{d}{c}

Ako se svjetlosni sat kreće brzinom *V* udesno (vidi sliku desno), onda je njegov period
\tau'=2\frac{d'}{c}

gdje je *d*' put koji zraka svjetlosti prijeđe između dvije refleksije,

d'=\sqrt{d^2+ (\tau' V)^2}

Faktor \tau' V je udaljenost za koju se sat pomaknuo udesno između dvije refleksije. Tada je period svjetlosnog sata koji se kreće

\tau'=2\frac{d'}{c}=2\sqrt{(d/c)^2+\tau'^2 (V/c)^2}

Rješenje za \tau' je

\tau'=\frac{\tau}{\sqrt{1-\frac{V^2}{c^2}}}=\gamma \tau

gdje je \gamma>1 Lorentzov faktor.

Očito posmatrač vidi da je sat koji se kreće u odnosu na njega uvijek *sporiji* nego kad miruje. Zbog toga se ova pojava zove vremenska dilatacija.

Kategorija:Relativnost
Kategorija:Fizikalni fenomeni
Mustafa Hajrulahović Talijan

**Mustafa Hajrulahović**, (Banja Luka, 22. januar 1957 – 8. mart 1998), poznat po nadimku *Talijan*, bio je general Armije Republike Bosne i Hercegovine.

Završio je Vojnu Pomorsku akademiju u Splitu 1979. Napustio je JNA 1991. godine u činu kapetana korvete i pridružio se Armiji Republike Bosne i Hercegovine. Dio rata je proveo kao komandant Prvog korpusa Armije Republike Bosne i Hercegovine (1. 9. 1992-18. 8. 1993), a kraj rata je dočekao u Glavnom štabu Armije Republike Bosne i Hercegovine.

Umro je od srčanog udara za vrijeme posjete majci u Njemačkoj. Sahranjen je uz sve počasti u haremu Alipašine džamije u Sarajevu.

Dobitnik je *Ordena zlatnog grba sa mačevima*.

## Reference 
Kategorija:Generali Armije Republike Bosne i Hercegovine
Kategorija:Oficiri Jugoslavenske narodne armije
Kategorija:Rođeni 1957.
Kategorija:Umrli 1998.
Kategorija:Biografije, Banja Luka
Kategorija:Dobitnici Ordena zlatnog grba s mačevima
Kaká

**Ricardo Izecson dos Santos Leite** (rođen 22. aprila 1982.), poznatiji kao **Kaká**, nekadašnji je brazilski nogometaš. Kritičari ga smatraju jednim od najboljih igrača svoje generacije.

## Karijera
### Klupska
Počeo je u Sao Paolu, u prvom timu 2001. U prvoj sezoni postigao je 12 golova u 27 nastupa, a u drugoj deset golova u 22 utakmice. Pridružio se AC Milanu 2003. za 8,5 miliona funti. Nakon mjesec dana zacementirao je mjesto u prvoj postavi. Prve sezone postigao je 10 golova u 30 utakmica. Često je bio u podređenom položaju (postizanje golova) iza Ševčenka: Kaká bi bio tehničar, a Ševčenko golgeter. Godine 2005. izabran je za najboljeg veznjaka Lige prvaka.

### Reprezentativna
Reprezentativni debi imao je u januaru 2002. protiv Bolivije. Bio je dio šampionskog tima Brazila 2002, ali je odigrao samo 27 minuta. Godine 2003. bio je kapiten Brazila na Gold Cupu i doveo ga do drugog mjesta. Na Kupu konfederacija 2005. postigao je gol u finalu protiv Argentine.

## Vanjski linkovi
*
*
*
*Kaká na transfermarkt.co.uk
*Kaká na football-lineups.com

## Reference 
Kategorija:Rođeni 1982.
Kategorija:Živi ljudi
Kategorija:Biografije, Brasília
Kategorija:Brazilski nogometaši
Kategorija:Nogometaši São Paula
Kategorija:Nogometaši AC Milana
Kategorija:Nogometaši Real Madrida
Kategorija:Nogometaši Orlando Cityja
Kategorija:Igrači na Svjetskom prvenstvu u nogometu 2002.
Kategorija:Igrači na FIFA Kupu konfederacija 2005.
Kategorija:Igrači na Svjetskom prvenstvu u nogometu 2006.
Kategorija:Igrači na FIFA Kupu konfederacija 2009.
Kategorija:Igrači na Svjetskom prvenstvu u nogometu 2010.
Pink Floyd

**Pink Floyd** je britanska rock grupa, osnovana 1965. u Cambridgeu, Engleskoj, poznata po filozofskim tekstovima pjesama, zvučnim eksperimentiranjem i dorađenim nastupima. 
Međunarodno slavu su stekli svojim progresivnom i psihodeličnom muzikom. Jedna je od komercijalno najuspješnijih i najuticajnijih muzičkih grupa ikada. 
Vjeruje se da je prodano oko 73,5 miliona njihovih albuma u SAD-u i preko 300 miliona albuma u cijelom svijetu. Sa velikim utjecajem na mnoge novonastale grupe, Pink Floyd je jedna od najutjecajnijih i najpoznatijih grupa današnjice.

Prvi vođa grupe bio je Syd Barret, no nakon što je počeo pokazivati znakove mentalne bolesti, u grupu je pozvan gitarist David Gilmour, koji je kasnije zamijenio Barreta.

Grupa je najpoznatija po svojim konceptualnim rock albumima *The Wall*, *Dark Side Of The Moon* i *Wish You Were Here*.

## Članovi 
* Bob Klose – 1965
* David Gilmour – 1968–danas
* Roger Waters – 1965–1985.
* Nick Mason – 1965–danas
* Richard Wright – 1965–2008.
* Syd Barret – 1965–1968.

## Diskografija 
### Studijski albumi 
* *The Piper at the Gates of Dawn* (1967)
* *A Saucerful of Secrets* (1968)
* *More* (1969)
* *Ummagumma* (1969)
* *Atom Heart Mother* (1970)
* *Meddle* (1971)
* *Obscured by Clouds* (1972)
* *The Dark Side of the Moon* (1973)
* *Wish You Were Here* (1975)
* *Animals* (1977)
* *The Wall* (1979)
* *The Final Cut* (1983)
* *A Momentary Lapse of Reason* (1987)
* *The Division Bell* (1994)
* *The Endless River* (2014)

### DVD i druga video izdanja 
* ''London '66-'67* (1967)
* *Live at Pompeii* (1972)
* *The Wall* (1982)
* *Delicate Sound of Thunder* (1988)
* *La Carrera Panamericana* (1991)
* *Pulse'' (1995)

## Reference 
## Vanjski linkovi 
* Zvanični sajt
* Sajt Davida Gilmoura
* Sajt Rogera Watersa

Kategorija:Muzičke grupe osnovane 1965.
Kategorija:Britanske rok-grupe
Adi Lukovac

**Adi Lukovac** bio je bosanskohercegovački muzičar.

Spada u pionire elektronske muzike u Bosni i Hercegovini. U svojoj muzici je uvijek provlačio etno motive (saz, napjevi), i dugo vremena djelovao skupa sa grupom Ornamenti, koji su bili bliski ideji „elektro ambijent etna“. Osnovali su i etiketu PSW (Post War Sound) kao i studio, pod kojom su i objavili svoja dva albuma. Bio je saradnik Dine Merlina na albumu *Sredinom.*

Adi je radio i svoje autorske projekte, muziku za film "Remake". Muziku za "Remake“ objavio je i kao zvučnu podlogu, odnosno zbirku remixa tema iz filma. To je njegov zadnji i najuspješniji projekat. Njegova muzika također je korištena i u filmu "Put na mjesec" Srđana Vuletića i "Sindrom" režiserke Ines Tanović i autor muzike za predstavu Tvrđava, Sulejmana Kupusovića.

Poginuo je u teškoj saobraćajnoj nesreći 18. juna 2006.

## Biografija 
Adi Lukovac je rođen 1970. godine u Sarajevu. Pohađao je Visoku školu za turizam i ugostiteljstvo u Sarajevu, a poslije je bio i student Univerziteta u Sarajevu. Prvo je studirao filozofiju, a kasnije ekonomiju koju nikada nije diplomirao. Prvo muzičko iskustvo je stekao u grupi *Bass Line*, prvom bosanskohercegovačkom eksperimentalnom elektronskom bendu. Grupa je napravila demo kasetu u periodu pred početak rata u Bosni i Hercegovini, prije nego je prestala sa radom.

## Diskografija 
# „Pomjeranja“ („Movements“) CD, PWS Records, BiH, 1999
# „Fluid“ CD, Magaza/PWS Records, BiH, 2001
# „Fluid“ CD, Dallas Records, Croatia/Slovenia, 2001
# „Fluid“ CD, EMI, Italy, 2002
# „My Left Pussy Foot“ compilation for „Pussyfoot Records“ (UK) 1999, compilation features: Howie B, Naked Funk, Spacer, etc...); more info at: https://web.archive.org/web/20040830112519/http://pussyfoot.co.uk/
# „Il Ponte“ za FMD Italy 1999
# „Remake“ 2003
# „RFI Electronic Music Awards“ kompilacijski CD (Francuska) 2001; više informacija na http://www.rfimusique.com

## Reference 
Kategorija:Bosanskohercegovački pjevači
Kategorija:Bosanskohercegovački muzičari
Kategorija:Biografije, Sarajevo
Kategorija:Rođeni 1970.
Kategorija:Umrli 2006.
266 Aline

**266 Aline** je prilično velik asteroid iz glavnog asteroidnog pojasa koji je otkrio Johann Palisa 17. maja, 1887. u Beču, a najvjerovatnije je imenovan po kćerki astronoma Edmunda Weissa.

To je tamni asteroid spektralne C klase, i vjerovatno je sastavljen od jednostavnih ugljičnih hondrita.

266 Aline kruži blizu srednje rezonanse kretanja 5:2 sa Jupiterom, koji se nalazi na 2.824 AJ.

Fotometrijska zapažanja obavljena 2012. u opservatoriji Organ Mesa u Las Crucesu, Novi Meksiko, proizvela su svjetlosnu krivu s periodom od 13,018 ± 0,001 sati i varijacijom svjetline od 0,10 ± 0,01 u magnitudi.

Godine 2001, asteroid je otkriven radarom opservatorije Arecibo na udaljenosti od 1,41 AJ. Rezultirajući podaci su dali efektivni prečnik od 109 ± 15 km.

## Reference 
## Vanjski linkovi 
* Baza podataka o tijelima u Asteroidnim orbitama
* [Podaci o otkrićima minornih planeta (tijela u Sunčevom sistemu(https://bs.wikipedia.org/wiki/Sun%C4%8Dev_sistem))]
* Baza podataka o svjetlosnim putanjama Asteroida

Kategorija:Asteroidi
Enes Duraković

**Enes Duraković** bio je bosanskohercegovački i bošnjački književni historičar, esejist, književni kritičar, i antologičar.

## Biografija 
Rođen je 14. augusta 1947. u Polju kod Dervente. Diplomirao je, magistrirao i doktorirao na Filozofskom fakultetu u Sarajevu gdje je radio kao profesor do 2012. kada se penzionisao.

Bio je jedan od osnivača i član Izvršnog odbora Vijeća Kongresa bošnjačkih intelektualaca, predsjedavajući plenarne sjednice Prvog bošnjačkog sabora, kao i zamjenik, a zatim ministar obrazovanja, nauke, kulture i sporta u Vladi Republike Bosne i Hercegovine. Bio je jedan od članova Obnoviteljske skupštine i predsjednik Bošnjačke zajednice kulture "Preporod" od 1993. do 1994. Ukopan je na gradskom groblju Bare dva dana kasnije.

## Objavljene knjige 
* Govor i šutnja tajanstva, pjesničko djelo Maka Dizdara, Svjetlost, Sarajevo, 1979. (Drugo izdanje, Oko, Sarajevo, 2005.
* Pjesništvo Skendera Kulenovića, Veselin Masleša, Sarajevo, 1983.
* Riječ i svijet, studije i eseji o bosanskohercegovačkim pjesnicima XX vijeka, Sarajevo, 1988.
* Bošnjačke i bosanske književne neminovnosti, vrijeme, Zenica, 2003.
* Arka riječi: Izabrane studije i eseji, bosnia ARS, Tuzla, 2006.
* Obzori bošnjačke književnosti, Dobra knjiga, Sarajevo, 2012.
* Bosanskohercegovački književni obzori, KDBH, Preporod, Zagreb, 2015.
* Riječ i svijet Alije Isakovića, Dobra knjiga, 2020.

## Antologije 
* Antologija Muslimanske poezija 20. vijeka, izbor i predgovor, Svjetlost, Sarajevo 1991. 
* Antologija Bošnjačke pripovjetke 20. vijeka, izbor i predgovor, Alef, Sarajevo, 1995.
* Antologija Bosanskohercegovačke poezije 20. vijeka, u koautorstvu s Milom Stojićem i Markom Vešovićem, Alef, Sarajevo, 2000.

## Priredio 
* Muslimanska književnost 20. vijeka 1-25, Svjetlost, Sarajevo, 1991.
* Bošnjačka književnost u književnoj kritici 1-6, Alef, Sarajevo, 1998.
* Izabrana djela bosanskohercegovačkih pisaca ( Maka Dizdara, Skendera Kulenovića, Derviša Sušića, Muse Ćazima, Ćatića, Alekse Šantića,  itd.)
* *Bošnjačka književnost u 100 knjiga,* Preporod, sa prof. dr. Muhsinom Rizvićem i Alijom Isakovićem 1995.

## Nagrade 
* Nagrada Braća Šimić za književnu kritiku.

## Reference 
Kategorija:Biografije, Derventa
Kategorija:Bosanskohercegovački pisci
Kategorija:Članovi P.E.N. Centra Bosne i Hercegovine
Kategorija:Bosanskohercegovački književni kritičari
Kategorija:Odsjek za književnosti naroda Bosne i Hercegovine Filozofskog fakulteta u Sarajevu
Kategorija:Rođeni 1947.
Kategorija:Umrli 2024.
Pridvorci (Gornji Vakuf-Uskoplje)

**Pridvorci** su naseljeno mjesto u općini Gornji Vakuf-Uskoplje, Bosna i Hercegovina.

## Stanovništvo 
## Poznate ličnosti 
* Džemaludin Latić

## Reference 
## Vanjski linkovi 
* Zvanični sajt općine Gornji Vakuf-Uskoplje
Kamen

mini
mini|Kameni zid
**Prirodni kamen** je tradicionalni građevinski materijal koji se danas, kao i u prošlosti, najčešće koristi na dva osnovna načina: 
* u vidu većih ili manjih komada različitog stepena obrade koji su namijenjeni za zidanje, oblaganje zidova, popločavanje, izradu gornjih slojeva kolovoza (kamena kaldrma, kocka) i sl, i 
* u obliku prirodno ili vještački usitnjenog materijala rastresite strukture agregata (granulata) koji se primjenjuje za razne vrste nasipanja, za izradu zastora na željezničkim prugama, za izradu kolovoznih konstrukcija na putevima, ulicama i aerodromima, a također i kao agregat za spravljanje različitih vrsta betona.

Hemijska, fizička, fizičko-mehanička i ostala svojstva građevinskog kamena uglavnom odgovaraju svojstvima stijenske mase od koje je taj kamen dobijen, pri čemu odlučujući uticaj na mnoge od ovih karakteristika imaju mineraloški sastav stijene i uslovi njenog formiranja.

Proučavanjem stijena bavi se nauka petrologija, a pod pojmom stijene u općem slučaju podrazumijeva se prirodni mineralni agregat određenog sastava, strukture i teksture koji predstavlja proizvod različitih geoloških procesa. Sve stijene su, dakle, sačinjene od određenih minerala, a minerali predstavljaju fizički i hemijski homogena tijela nastala u zemljinoj kori kao rezultat određenih hemizama i fizičkih dejstava. Najveći broj minerala je u čvrstom agregatnom stanju i odlikuje se kristalnom građom. Mada u prirodi postoji preko 2000 različitih minerala, sa aspekta građevinarstva značajan je samo jedan manji broj. To su upravo oni minerali koji su najviše zastupljeni u stijenama od kojih se dobija građevinski kamen.

Jedna od najbitnijih karakteristika minerala, a to znači i kamenih materijala u širem smislu riječi, je tvrdoća. Ona se definira putem Mosove skale tvrdoće.

U zavisnosti od uslova formiranja, stijene se dijele na tri osnovne genetske grupe:

# magmatske stijene (eruptivne dubinske i površinske) – nastale tokom procesa kristalizacije prirodnog silikatnog rastopa magme;
# sedimentne – stvorene na površini zemljine kore na bazi produkata raspada izvjesnih stijenskih masa
# metamorfne stijene – dobijene kao proizvod prekristalizacije i prilagođavanja pojedinih stijena izmijenjenim fizičko-hemijskim uslovima

## Reference 
## Vanjski linkovi 
* 
* https://www.amnh.org/explore/ology/earth/if-rocks-could-talk2


Kategorija:Petrologija
Kategorija:Stijene
Kategorija:Građevinski materijali
Fotorealizam

mini|desno|220px|Fotorealistično umjetničko djelo ''"John's Diner with John's Chevelle (2007)"'', urađeno u tehnici ulje na platnu. Autor: John Baeder.
**Fotorealizam** pokušava da stvari iz prirode oko nas pokaže što stvarnije. Realizam u likovnoj umjetnosti je smjer crtanja i prikazivanja stvarnosti na papiru. To je sve do pojave foto aparata bio jedini način da se dočara stvarnost. Na kraju su se pojavili računari. 
Računar nam za razliku od foto aparata daje mogućnost da i predmete koji nisu stvarni i koje ne možemo vidjeti, npr. izgled marsovaca, stvarno prikažemo. 

Iako znamo da oni nisu realni, zamislimo da oni postoje a zatim pogledamo film Zvjezdane staze, posmatrač se ponekad zapita da li su oni snimljeni ili nacrtani u kadru. 
 
Fotorealizam u računarskoj grafici se ne koristi samo kao pojam za realno prikazivanje nepostojećih i stvarnih stvari i pojava, fotorealizam je prvenstveno fraza koja se koristi za foto realistični rendering. Stvarni prikaz scene je dobiven generisanjem perspektivne projekcije objekata i primjenjivanjem prirodnih svjetlosnih efekata na vidljive površine.

Louis K. Meisel, je na zahtjev Stuart M. Speiser-a, (koji je bio ovlašten da stavlja u promet djela fotorealizma), postavio pet uslova, da bi neko bio proglašen umjetnikom fotorealizma:

1.  fotorealist koristi kameru i fotografiju da prikupi informacije.
2.  fotorealist koristi mehanička ili  polu-mehanička sredstva da prenese informacije na platno.
3.  fotorealist mora imati tehničke sposobnosti da se dovršeni rad čini fotografičkim.
4.  Umjetnik mora imati iza sebe izložene radove fotorealizma by (do 1972.)da bi bio smatran jednim od centralnih fotorealista.
5.  Imjetnik mora imati najmanje pet godina posvećenih razvoju i izlaganju fotorealističnih radova.

## Također pogledajte 
* Apstraktni ekspresionizam
* Pop art

## Reference 
Kategorija:Umjetnost
Kategorija:Fotografija
Nasiha Kapidžić-Hadžić

**Nasiha Kapidžić-Hadžić** (Banja Luka, 6. decembar 1932 – Sarajevo, 22. septembar 1995.) bila je bosanskohercegovačka i jugoslavenska pjesnikinja, prozni pisac i urednica.

## Biografija 
Njen otac, Hadžić Ali-efendija Kapidžić bio je viši vojni imam u vojsci Kraljevine Jugoslavije i početkom II svjetskog rata bio je prvi potpisnik Rezolucije banjalučkih muslimana, koja je bila usmjerena protiv progona Srba i Jevreja od vlasti NDH.

Osnovnu i srednju školu završila je u rodnom gradu i diplomirala na Filozofskom fakultetu Univerziteta u Beogradu. U početku je radila kao profesor u banjalučkoj gimnaziji, a zatim je bila urednik u Obrazovnom i Dječijem programu Radija Sarajevo. Potom je prešla u Izdavačko preduzeće "Veselin Masleša" gdje je, do penzionisanja, bila urednik edicije za djecu i omladinu.

Nasiha Kapidžić-Hadžić je pisala poeziju za djecu, poetsko-prozne zapise i dramske tekstove. Njeni pjesnički i prozni radovi uvršteni su u niz antologija i čitanki za osmogodišnje škole. Zastupljena je izborom iz pjesničkog opusa u školskoj lektiri.

Svakog jula u kući i bašti u sklopu manifestacije „Dani banjalučke dijaspore“ se održavaju književni susreti „Vezeni mostovi“, koji su ime dobili po jednoj od pjesama Nasihe Kapidžić-Hadžić. O značaju pjesnikinje govori činjenica da je štampana poštanska marka sa njenim likom. ==
### Poezija 
*Maskenbal u šumi, pjesme, 1962.
*Vezeni most, pjesme, 1965.
*Od zmaja do viteza, antologija, 1970, 1981.
*Skrivena priča, pjesme, 1971.
*Poslanica tiha, pjesme, 1972.
*Od tvog grada do mog grada, pjesme, 1975.
*Šare djetinjstva, 1977.
*Liliput, pjesme, 1977.
*Lete, lete laste, pjesme, 1981.
*Vrbaska uspavanka, pjesme, 1981.
*Kolo, 1984.
*Trčimo za suncem, 1984.
*Taj puteljak, 1985.

### Proza 
*Kad si bila mala, proza, 1973.
*San o livadici, radio-igra za djecu, 1974.
*Glas djetinjstva, radio-igra za djecu, 1975.
*Događaj u Loncipunumu, radio-igra za djecu, 1977.
*Glas djetinjstva (mala dječja pozornica) drama, 1978.
*Dječija pozornica, 1982.
*Pjetlić, svraka i proljeće.

## Nagrade 
Za stvaralački rad dobila je niz nagrada i priznanja:

*Dvadesetsedmojulska nagrada
* **1979.** - Šestoaprilska nagrada grada Sarajeva;
*nagradu Zmajevih dječijih igara
*nagradu "Veselin Masleša" koju dodjeljuje grad Banja Luka 
*dvije godišnje nagrade Izdavačkog preduzeća "Svjetlost"

## Također pogledajte 
* Šeranića kuća

## Reference 
## Vanjski linkovi
*P.E.N. Centar Bosne i Hercegovine

Kategorija:Rođeni 1932.
Kategorija:Umrli 1995.
Kategorija:Biografije, Banja Luka
Kategorija:Bosanskohercegovački pisci
Kategorija:Dobitnici Šestoaprilske nagrade
Kategorija:Članovi P.E.N. Centra Bosne i Hercegovine
Marsovci

mini|desno|300px|Slikovito predstavljeni marsovci
**Marsovci** su hipotetički ili izmišljeni stanovnici planete Mars.

Marsovci su odigrali nekoliko veoma važnih sporednih uloga u poznatim filmovima. Jedan od njih je *Mars napada* naučno fantastična komedija gdje su marsovci fotorealistično prikazani kao neprijatelji zemlje. 
Historijski, život na Marsu je često bio pretpostavljen, iako trenutno nema čvrtsog dokaza da je život tamo prisutan. Neki naučnici imaju teoriju da su postoji dokaz fosiliziranih ostataka mikroba sa meteorita  ALH84001. Naučna zajednica o tome podijeljena i ta prvobitna teorija nije opće prihvaćena kao potvrđena činjenica.

## Marsovci u literaturi 
* The War of the Worlds - H. G. Wells. 
* Aelita (1923): Aelita, Kraljica Marsa, - Alexey Tolstoy.
* Edgar Rice Burroughs je napisao više knjiga sa tematikom Marsa
* Last and First Men, - Olaf Stapledon
* Out of the Silent Planet, - C. S. Lewis
* Seeds of the Dusk - Raymond Z. Gallun
* četiri priče Eric Frank Russell-a
* Marsovske hronike - Ray Bradbury

## Reference 
## Vanjski linkovi 
Kategorija:Film
Kategorija:Fiktivni likovi
Pape (čvor)

* *Pape* nadimak fudbalera Safeta Sušića.
* Pape, množina od Papa, vrhovni poglavar katoličke crkve
Konkavni mnogougao

**Konkavni poligon** je poligon kod koga je jedan ili više uglova veći od 180° stepeni. Samim tim, ekstenzijom ili produžavanjem ivica konkavnog poligona dogodit će se intersekcija (presijecanje) drugih ivica. Prema definiciji poligona u kompjuterskoj grafici, zahtijeva se da ivice poligona nemaju zajedničkih tačaka, osim tačaka spajanja na uglovima poligona. 
Konkavni poligoni predstavljaju problem jer npr. implementacija *poligon fill algoritma* postaje mnogo komplikovanija za konkavne poligone. Radi toga je mnogo efektivnije konkavne poligone podijeliti u set konveksnih poligona prije procesiranja tj. obrade.

Kategorija:Vrste mnogouglova
Rudnik

[mini|desno|250p|[Chuquicamata u Čileu, najveći površinski rudnik bakra na svijetu.]]

**Rudnik** je mjesto sa koga se eksploatišu razne vrste ruda. Na takvim mjestima gdje je ruda od ekonomske vrijednosti nagomilana, ruda se vadi površinskim otkopavanjem ili podzemnim kopanjem. Rudnici se po načinu iskopavanja dijele na površinske i dubinske. Materijali koji se često iskopavaju su: bakar, nikl, olovo, boksit, cink, nafta, so, srebro, ugalj, zlato, željezo, magnezij, mangan, dijamanti, uranij, titanij itd.

Počeci rudarstva u Bosni i Hercegovini se obično vežu uz dolazak saskih rudara u srednjem vijeku.

## Također pogledajte 
* Rudarstvo
## Vanjski linkovi
* Čovjek i kamen: Rudnik (RTS Obrazovno-naučni program - Zvanični kanal)

Kategorija:Rudarstvo
Surface rendering

**Surface rendering** je u slobodnom prijevodu *rendering* površine. Postupci za izračunavanje intensiteta osvjetljenja primjenjene na jednom iluminacijskom modelu (modelu prema kome se računa osvijetljenje), mogu se primijeniti za rendering ukupne površine na različite načine. Može se koristiti iluminacijski model da se ustanovi intenzitet osvjetljenja na svakom prikazanom pikselu površine, ili se može primijeniti iluminacijski model na nekoliko odabranih tačaka, najčešće na verteksima, te simulirati intenzitet na druge tačke površine.

Grafički paketi obično izvode rendering površine koristeći scan-line algoritam, koji smanjuje vrijeme obrađivanja jer dozvoljava da scena bude modelirana samo sa poligon površinama, računajući intenzitet iluminacije samo na verteksima. Vrijednosti intenziteta dobivene na verteksima se zatim interpoliraju na ostale piksele poligon površine. I tačniji scan-line algoritmi su razvijeni, među kojima je i Ray Tracing koji računava intenzitet osvjetljenja na svakom prikazanom pikselu površine, uključujući planarne i krive površine.

## Također pogledajte 
*Poligon rendering

Kategorija:3D računarska grafika
Bijela knjiga

**Bijela knjiga** (eng. *white paper*) je dokument koji sadrži stajalište vlade, organizacije, udruženja ili kompanije. Ime je dobiveno zbog bijelih korica uveza koji se koristio za ovakve dokumente, za razliku od plavih korica koje se nalaze na većini vladinih izvještaja. Danas se bijele korice ne koriste toliko često.

Bijelu knjigu piše tim eksperata na određenu temu: izvještaj o vladinoj politici, dokument čija namjena je da podučava industrijske potrošače. Bijela knjiga služi kao pomoć ljudima prilikom donošenja odluka.

U modernoj britanskoj ili irskoj terminologiji, bijela knjiga je izjava o vladinoj politici.

Kategorija:Politika
269 Justitia

**269 Justitia** je relativno velik asteroid iz Glavnog asteroidnog pojasa.

Spektralna klasa ovog asteroida još uvijek nije utvrđena.

Otkrio ga je Johann Palisa 21. septembra, 1887. godine u Beču, a imenovan je po Justitiji, Rimskom ekvivalentu Grčke božice pravde - Themis (također postoji asteroid nazvan ovim imenom "24 Themis").

Dva ekstremno crvena asteroida glavnog pojasa, 203 Pompeii i 269 Justitia, identificirana su iz kombinovanih vidljivih i bliskih infracrvenih spektroskopskih opservacija prikupljenih u Infracrvenom teleskopskom objektu (IRTF) i Astronomskoj opservatoriji Nacionalnog univerziteta u Seulu (SAO). Ova dva asteroida imaju crveniji spektralni nagib od bilo kojeg drugog tijela tipa D, koji su najcrveniji objekti u asteroidnom pojasu, i slični objektima klase RR i IR koji se nalaze u vanjskom Sunčevom sistemu među trans-neptunskim objektima (TNO) i Kentaurima.

## Reference 
## Linkovi 
*Baza podataka o tijelima u Asteroidnim orbitama
*Podaci o otkrićima minornih planeta (tijela u Sunčevom sistemu)
*Baza podataka o svjetlosnim putanjama Asteroida
*https://www.independent.co.uk/space/jaxa-red-asteroid-belt-organic-matter-pompeja-justitia-b1892791.html

Kategorija:Asteroidi
Rudarstvo

mini|Iskopavanje površinskog uglja
mini|Pojednostavljena mapa svjetskog rudarstva
**Rudarstvo** je veoma stara industrijska grana koja se bavi procesom iskopavanja rude i njenom pripremom za iskorištavanje u raznim oblastima industrije ili za neposredno korištenje u svakodnevnom životu. Rudarstvo podrazumijeva vađenje vrijednih minerala ili drugih geoloških materijala iz Zemlje, obično iz rudnog tijela, žila, grebena ili ležišta. Ova ležišta formiraju mineralizovani paket koji je od ekonomskog interesa za rudara. Rude prikupljene rudarenjem uključuju metale, ugalj, uljne škriljevce, drago kamenje, krečnjak, kredu, kamen, kamenu sol, kalij, šljunak i glinu . Iskopavanje je potrebno da bi se dobio bilo koji materijal koji se ne može uzgajati poljoprivrednim procesima ili proizveden na vještački način u laboratoriji ili tvornici. Rudarstvo u širem smislu uključuje vađenje bilo kojeg neobnovljivog resursa, poput nafte, prirodnog gasa, ili čak vode. Ruda se kopa u rudnicima, a prerađuje se u industrijskim postrojenjima.

## Historija 
Rudarstvo kao privredna grana datira još od prahistorije. Prahistorijski ljudi su prvi kopali kremen, koji je bio idealan za oruđe i oružje jer se lomi u krhotine oštrih ivica. Vađenje zlata i bakra također datira iz istog perioda. Ove profitabilne supstance koje se iskopavaju iz zemlje nazivaju se minerali. Mineral je obično neorganska supstanca koja ima specifičan hemijski sastav i kristalnu strukturu. Minerali su vrijedni u svom čistom obliku, ali u zemlji su pomiješani s drugim, neželjenim stijenama i mineralima. Ova mješavina stijena i minerala obično se zajedno iznosi iz rudnika, a zatim se kasnije obrađuje i rafinira kako bi se izolirao željeni mineral.

## Rudarstvo u Bosni i Hercegovini 
U Bosni i Hercegovini se tradicionalno 21. decembra slavi dan rudara u spomen na Husinsku bunu.

## Također pogledajte 
* Rudnik

## Reference 
Kategorija:Rudarstvo
Seppuku

[mini|*[Wakizashi*, spreman za *seppuku*]]
**Seppuku** (jap.), ritualno samoubojstvo japanskih samuraja. Jedan od ključnih elemenata samurajskoga kodeksa časti bušida. U svijetu se za taj čin raširio kolokvijalni naziv - harakiri.

*Seppuku* je vrsta ritualnog samoubistva, karakteristična za kulturu Japana. *Sepukku* je jedan od ključnih dijelova bušida, kodeksa japanskih ratnika samuraja. Samoubistvo su činile osobe koje su izgubile čast ili im je to naredio gospodar, te kao izraz protesta u slučajevima kada se vlastita moralna načela nisu slagala s gospodarovom naredbom.

U Evropi i Americi je raširen izraz harakiri (iz jap. *hara* = stomak i *kiru* = sjeći), no on opisuje samo jedan dio rituala i njegovo korištenje u Japanu može biti uvredljivo. Tačan izraz je *seppuku*. Žene su počinjavale *sepukku* zabadanjem noža u srce.

## Ritual 
Ukoliko je bilo vremena, izvodio se cijeli ritual. Samuraj bi napisao posmrtnu pjesmu i obukao bijeli, labavi kimono. Seppuku se često izvodio u vrtu ili nekoj drugoj lokaciji na tatamiju. *Kaishaku-nin* (sekundant) bi stajao iza samuraja koji treba počiniti samoubistvo dok je njegov **wakizashi** ili tanto (koji bi se nalazio na malenom stoliću s dijelom oštrice omotanim u papir) bio ispred njega. *Kaishaku-nin* bi polio svoj mač vodom i podigao ga u gotovo okomiti položaj tako da se pripremi za odrubljivanje glave. Samuraj bi zatim uzeo *wakizashi*, otvorio gornji dio kimona i zabio mač u trbuh, režući u dva poteza: slijeva u desno i zatim prema gore. Nakon toga bi mu *kaishaku-nin* na znak odrubio glavu čime se postizala brza smrt.

## Nestanak seppukua 
Godine 1868. Seppuku je zabranjen u Japanu. Kad je car Hirohito, 10. augusta 1945. objavio kapitulaciju u ratu protiv Sjedinjenih Američkih Država, poraz je značio izgubljenu čast, i dosta Japanaca je vjerovalo da će car počiniti *seppuku*, što on nije učinio.

Posljednji počinilac ove krvave tradicije bio je japanski pisac Yuko Mishima. 1970. počinio je pred novinarima najavljeni *seppuku* a asistirao mu je jedan prijatelj.

## Kaishaku-nin 
Kaishaku-nin (jap. drugi) je bliska osoba onoga koji mora počiniti seppuku. Njegov je zadatak odrubiti glavu. Mora biti uvježban u *daki-kubi* tj. rez mačem tako da glava ostane spojena za ostatak tijela tankim komadićem kože. Loše odrubljivanje je smatrano sramotom.

## Također pogledajte 
* Kamikaza

## Reference 
## Vanjski linkovi 
* Seppuku  - Praktični vodič (eng.)

Kategorija:Japanska kultura
Kategorija:Metode samoubistva
Bitka za Okinawu

mini|desno|Američki marinac puca na japanskog snajperistu, dok njegov saborac, Jasodan Moorthy, pokušava naći zaklon.

**Bitka za Okinawu** bila je jedna od posljednjih većih bitaka na pacifičkom ratištu u Drugom svjetskom ratu.

Nakon gubitka Iwo Jime Japanci su se odlučno spremili za borbe na matičnom arhipelagu. Amerikanci su odlučili prvo zauzeti Okinawu i okolna manja ostrva. Japanci su na raspolaganju imali oko 85.000 regularnih vojnika te oko 40.000 pripadnika lokalnih milicija sastavljenih od slabo naoružanih stanovnika ostrva. Amerikanci su imali ogromne količine ratnog materijala (avione, brodove, tenkove). Konačni ishod bitke nikad nije dolazio u pitanje iako su Amerikancima bila potrebno gotovo 3 mjeseca (1. april - 22. juni 1945) da skrše organizirani otpor, dok su također morali na ostrva poslati gotovo pola miliona vojnika. Dok su na ostrvu bjesnile borbe, na moru su Japanci koristeći se kamikazama nanosili žestoke udare američkoj floti (34 potopljena i 386 oštećenih brodova).

Uz bitku je vezan jedan bizaran događaj. Pri kraju bitke američki zapovjednik, general Buckner, poslao je pismo japanskom zapovjedniku odbrane Ushijimi. Pismo je nekako došlo do pećine u kojoj se nalazio japanski štab. Ushijima i ostali oficiri su ga pročitali; bila je to ponuda da se Japanci predaju uz brojne kićene fraze o tome kako su dosad pokazali veliku hrabrost itd. Malobrojni preživjeli Japanci kasnije su govorili da su svi prisutni zamalo umrli od smijeha. To je bilo razumljivo - do careve zapovijedi da se položi oružje nijedan japanski zapovjednik nije se predao. Ubrzo nakon toga poginuo je general Buckner pogođen krhotinom jednog od posljednjih projektila iz japanskih topova. Ushijima je zatim počinio *seppuku* (ritualno samoubistvo), a njegov grob Amerikanci su pronašli i na njemu zabili natpis: "Idi u pakao!" *("Go to hell!")*

Na ostrvu je poginulo više od 150.000 civila, 100.000 japanskih vojnika i 7.000 američkih vojnika (34.000 ih je ranjeno). Na moru je život izgubilo još 5.000 američkih mornara, kao i 2.000 pilota kamikaza.

## Reference 
## Vanjski linkovi 
* Američka vojska o bici za Okinawu 
* US Army in WWII The War in the Pacific Okinawa: The Last Battle   
*Global Security history of Battle of Okinawa particular combat fatigue figures    
*History Online about Battle of Okinawa particular force strengths and casualties on both sides  

Okinawa
Okinawa
Kategorija:Japan u Drugom svjetskom ratu
Kategorija:Sjedinjene Američke Države u Drugom svjetskom ratu
Okinawa
Kategorija:Invazije u Drugom svjetskom ratu
Kategorija:Sukobi u 1945.
Kategorija:Vojna historija Sjedinjenih Američkih Država
Philadelphia

mini|desno|300px|Obilježja Philadelphie
**Philadelphia** je najveći grad u američkoj saveznoj državi Pennsylvania sa 1.526.006 stanovnika (2010), što ga čini petim gradom po veličini u SAD-u.

Philadelphia je jedan od najstarijih gradova u SAD-u, koji su osnovali švedski kolonisti 1669.

## Demografija 
Etnička slika izgleda ovako: 32,5% čine Afroamerikanci, 13,6% Irci, 9,2% Italijani, 6,6% Portorikanci, 6,4% Nijemci i 4,3% Poljaci.

### Broj stanovnika grada po decenijama 
Prema popisu iz 2000, u gradu je bilo 1.517.550 ljudi, 590.071 domaćinstava i 352.272 porodica. Gustina stanovništva je 4.337,3/km2. Rasna mapa grada je izgledala ovako: 45,0% bijelaca, 43,2% američkih crnaca, 4,4% azijata, 0,2% Indijanaca, 0,05% građana Pacifika, 4,7% drugih rasa i 2,2% miješanih.

## Bratski gradovi 
Philadelphia ima deset bratskih gradova: 

## Reference 
Kategorija:Gradovi u Pennsylvaniji
Kategorija:Gradovi u okrugu Dauphin, Pennsylvania
Kategorija:Gradovi u Sjedinjenim Američkim Državama
Kategorija:Glavni gradovi okruga u Pennsylvaniji
Kategorija:Gradovi u okrugu Philadelphia
Geometrijske transformacije

Operacije koje primjenjujemo na geometrijski opis objekta da bi ga premjestili, rotirali, promijenili njegovu veličinu ili reflektovali se nazivaju **geometrijske transformacije**. 
Geometrijske transformacije se primjenjuju na objektima tokom modeliranja, kao i u viewing rutini (proceduri za prikazivanje slike na izlaznom uređaju), gdje preoblikujemo opis prizora koji se nalazi u svjetskim koordinatama (engl. *world coordinates*), omogućavajući tako prikaz na izlaznom uređaju. Za preoblikovanje pri modeliranju obično kažemo da su to *modeling* transformacije. Transformacije se dodatno koriste i u mnoštvu drugih aplikacija, npr u CAD sistemima ili u računarskoj animaciji.

*Dvodimenzionalne transformacije
*Homogene koordinate (engl. *Homogeneous Coordinates*)
*Trodimenzionalne transformacije

Kategorija:Računarska grafika
Kategorija:3D računarska grafika